c50530e5b1f94882082510d9e24c3b31
### Πώς εκδηλώνεται το έκζεμα;


Πώς εκδηλώνεται το έκζεμα;
larocheposay.gr
2021.04

Στα μωρά, το έκζεμα προκαλεί τραχιές, κόκκινες πλάκες που ξεφλουδίζουν, ιδιαίτερα στα μάγουλα και στο πηγούνι. Σε παιδιά μεγαλύτερης ηλικίας και ενήλικες, οι πλάκες του εκζέματος εντοπίζονται κυρίως στον λαιμό και τις πτυχώσεις του δέρματος γύρω από τους αγκώνες, τους καρπούς και πίσω από τα γόνατα. Οι πλάκες του εκζέματος μπορεί να έχουν σημάδια γρατζουνίσματος και να αιμορραγούν. Μπορεί επίσης να εμφανιστούν φλύκταινες με υγρό. Με τον καιρό, το δέρμα μπορεί να γίνει πιο παχύ και σκληρό.



7ab096154c0f53bf462a278896334e9e
### Πώς αποκτάς έκζεμα;


Πώς αποκτάς έκζεμα;
larocheposay.gr
2021.04

Το έκζεμα είναι μια γενετική πάθηση με οικογενή χαρακτηριστικά. Το δέρμα είναι "εγγενώς" ξηρό, με αποτέλεσμα ο φραγμός του να είναι εξασθενισμένος έναντι αλλεργιογόνων και ερεθιστικών παραγόντων, οι οποίοι διεισδύουν στο δέρμα και προκαλούν φλεγμονή. Στους ενήλικες, το έκζεμα προσβάλλει επαγγελματίες που χρειάζεται να πλένουν συχνά τα χέρια τους, όπως σε κομμωτήρια και περιβάλλοντα περίθαλψης. Οι περιβαλλοντικοί εκλυτικοί παράγοντες που προκαλούν έκζεμα περιλαμβάνουν τα ακάρεα της σκόνης στο σπίτι.



02b99cec5e020b3cebe96dd0e2442aab
### Το έκζεμα προκαλεί κνησμό;


Το έκζεμα προκαλεί κνησμό;
larocheposay.gr
2021.04

Ναι! Ο κνησμός είναι ένα από τα κυριότερα χαρακτηριστικά του εκζέματος. Ο δερματικός φραγμός δεν λειτουργεί αποτελεσματικά, και έτσι αλλεργιογόνα και ερεθιστικοί παράγοντες διεισδύουν εις βάθος προκαλώντας φλεγμονή και εκλύοντας ισταμίνη -το μόριο του κνησμού. Το ξηρό κνησμώδες έκζεμα μπορεί να αντιμετωπιστεί με υποκατάστατα σαπουνιού, καθώς και με χρήση, δύο φορές την ημέρα, ενός μαλακτικού προϊόντος που να επανεξισορροπεί τα φιλικά βακτήρια του δέρματος.



d6eb4345af189ea86b68581500276ade
### Το έκζεμα είναι αλλεργία;


Το έκζεμα είναι αλλεργία;
larocheposay.gr
2021.04

Το έκζεμα δεν είναι αλλεργία, είναι μια ατοπική πάθηση. Με άλλα λόγια, συνδέεται με αλλεργίες και άλλες ατοπικές παθήσεις όπως το άσθμα και η αλλεργική ρινίτιδα. Στο έκζεμα, ο προστατευτικός δερματικός φραγμός δεν λειτουργεί αποτελεσματικά, και έτσι αλλεργιογόνα και ερεθιστικοί παράγοντες διεισδύουν εις βάθος και προκαλούν φλεγμονές, με αποτέλεσμα τα συμπτώματα του εκζέματος (κνησμός, ερυθρότητα, ξηρές πλάκες κλπ.).



15f9be90c2c899c954acd7739555d584
### Τι προκαλεί έκζεμα στα μωρά;


Τι προκαλεί έκζεμα στα μωρά;
larocheposay.gr
2021.04

Το έκζεμα είναι μια κληρονομική πάθηση με οικογενή χαρακτηριστικά. Το δέρμα δεν παράγει αρκετές λιπαρές ουσίες για να προστατευθεί, με αποτέλεσμα να μένει ευάλωτο και εκτεθειμένο απέναντι σε αλλεργιογόνα και ερεθιστικές ουσίες. Αυτό προκαλεί αφυδάτωση και, κατ' επέκταση, το δέρμα γίνεται ξηρό και κνησμώδες, κυρίως στα μάγουλα, το πηγούνι και τις αρθρώσεις. Τα περισσότερα παιδιά ξεπερνούν το έκζεμα μέχρι τη σχολική ηλικία, αλλά σε ορισμένες περιπτώσεις αυτό μπορεί να παραμείνει και στην ενήλικη ζωή.


